Í kjölfarið var boðið til fundar þar sem fjöldi áhugasamra komu , segir Grétar . Árið 2006 settu þau svo upp Litla Kláus og Stóra Kláus , sem var sýning fyrir alla aldurshópa . Aðspurð um hvaða þýðingu slíkt menningarstaf hafi fyrir bæjarfélagið segja þau það skipta miklu máli fyrir samfélag sem þetta . Fólk hefur komið hvaðan æva að af Reykjavíkursvæðinu til að taka þátt , segir Grétar og áréttir að allir sem hafa áhuga á leiklist séu velkomnir að taka þátt . Grétar segir það líka sérstaklega gaman hvað aldurshópurinn hefur verið breiður . Næst væri gaman að taka gott drama en einnig er draumurinn að setja upp söngleik , segir Grétar og Jóhanna bætir við að draumurinn væri einnig að fá fast húsnæði eða fasta aðstöðu svo að leikmynd gæti staðið uppi óhreyfð á meðan æfingar og sýningar væru í gangi , sem myndi leiða til enn stærri og metnaðarfyllri sýninga . Félagsheimilið er að öllu leiti skemmtilegt húsnæði og gaman að setja þar upp leikverk , vandamálið er bara að það eru margir sem berjast um plássið og ekki hægt að láta sviðsmynd standa . Um leikritið sem nú er væntanlegt á fjalirnar segja þau það vera bráðskemmtilegt gaman sakamálaleikrit . Margt býr í þokunni fjallar um þrjár eldri konur sem strjúka af fátækra heimili en flækjast óvart inn í óvænta atburðarás glæpa og lyga , segir Grétar en Jóhanna bætir við að hún voni að sem flestir sjái sér fært að koma og líta á afrakstur þeirra ströngu æfinga . Miðar seldir við innganginn , upplýsingar í síma 696-1314 Við notum kökur ( cookies ) fyrir tölfræði og til að einfalda upplifun notenda á vefnum .